Document ID: 31998D0676

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Νοεμβρίου 1998 με την οποία αναγνωρίζεται, καταρχήν, ότι είναι πλήρεις οι φάκελοι οι οποίοι έχουν υποβληθεί για λεπτομερή εξέταση ενόψει της ενδεχόμενης καταχώρησης των ουσιών KIF 3535 (mepanipyrim), imazamox (AC 299263), DE 570 (florasulam), fluazolat (JV 485), Coniothyrium minitans και βενζοϊκό οξύ στο παράρτημα Ι της οδηγίας 91/414/ΕΟΚ του Συμβουλίου σχετικά με τη διάθεση στην αγορά φυτοπροστατευτικών προϊόντων [κοινοποιηθείσα υπό τον αριθμό Ε(1998) 3514] (Κείμενο που παρουσιάζει ενδιαφέρον για τον ΕΟΧ) (98/676/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), όπως τροποποιήθηκε τελευταία από την οδηγία 98/47/ΕΚ της Επιτροπής (2), και ιδίως το άρθρο 6 παράγραφος 3, Εκτιμώντας: ότι η οδηγία 91/414/ΕΟΚ (καλούμενη στο εξής η «οδηγία») προβλέπει την κατάρτιση κοινοτικού καταλόγου δραστικών ουσιών η ενσωμάτωση των οποίων σε φυτοπροστατευτικά προϊόντα επιτρέπεται 7 ότι οι αιτούντες υπέβαλαν φακέλους για έξι δραστικές ουσίες στις αρχές των κρατών μελών προκειμένου να επιτευχθεί η καταχώρηση αυτών των δραστικών ουσιών στο παράρτημα Ι της οδηγίας 7 ότι στις 24 Οκτωβρίου 1997, υπεβλήθη στις ιταλικές αρχές φάκελος για τη δραστική ουσία KIF 3535 (mepanipyrim) από την Kumiai Chemical Industry Co. Ltd 7 ότι στις 2 Δεκεμβρίου 1997, υπεβλήθη στις γαλλικές αρχές φάκελος για τη δραστική ουσία imazamox (AC 299263) από την Cyanamid Agro SA/NV 7 ότι στις 2 Φεβρουαρίου 1998, υπεβλήθη στις βελγικές αρχές φάκελος για τη δραστική ουσία DE 570 (florasulam) από την Dow Agro Sciences 7 ότι στις 29 Σεπτεμβρίου 1997, υπεβλήθη στις αρχές του Ηνωμένου Βασιλείου φάκελος για τη δραστική ουσία fluazolat (JV 485) εκ μέρους της Twinagro Ltd 7 ότι στις 10 Σεπτεμβρίου 1997, υπεβλήθη στις γερμανικές αρχές φάκελος για τη δραστική ουσία Coniothyrium minitans εκ μέρους της Prophyta GmbH 7 ότι στις 25 Μαΐου 1998, υπεβλήθη στις γερμανικές αρχές φάκελος για τη δραστική ουσία βενζοϊκό οξύ εκ μέρους της Menno Chemie Vertriebsgesellschaft mbH 7 ότι οι εν λόγω εθνικές αρχές γνωστοποίησαν στην Επιτροπή τα αποτελέσματα μιας πρώτης εξέτασης για το κατά πόσον είναι πλήρεις οι εν λόγω φάκελοι όσον αφορά τις απαιτήσεις σχετικά με τα δεδομένα και τις πληροφορίες που προβλέπονται στο παράρτημα ΙΙ και, για τουλάχιστον ένα φυτοπροστατευτικό προϊόν το οποίο περιέχει τη σχετική δραστική ουσία, στο παράρτημα ΙΙΙ της οδηγίας 7 ότι, επομένως, σύμφωνα με τις διατάξεις του άρθρου 6 παράγραφος 2, οι εν λόγω φάκελοι έχουν υποβληθεί, εκ μέρους των αιτούντων, στην Επιτροπή και τα λοιπά κράτη μέλη 7 ότι οι φάκελοι για τις ουσίες KIF 3535 (mepanipyrim), imazamox (AC 299263), DE 570 (florasulam), fluazolat (JV 485), Coniothyrium minitans και βενζοϊκό οξύ παραπέμφθηκαν στις 7 Ιουλίου 1998 στη μόνιμη φυτοϋγειονομική επιτροπή 7 ότι, σύμφωνα με το άρθρο 6 παράγραφος 3 της οδηγίας, απαιτείται να επιβεβαιώνεται στο επίπεδο της Κοινότητας ότι κάθε φάκελος θεωρείται ικανοποιητικός, καταρχήν, όσον αφορά τις απαιτήσεις σχετικά με τα δεδομένα και τις πληροφορίες που προβλέπονται στο παράρτημα ΙΙ και, για τουλάχιστον ένα φυτοπροστατευτικό προϊόν το οποίο περιέχει τη σχετική δραστική ουσία, στο παράρτημα ΙΙΙ της οδηγίας 7 ότι η επιβεβαίωση αυτή είναι αναγκαία για να συνεχιστεί η λεπτομερής εξέταση του φακέλου, καθώς επίσης και για να δοθεί στα κράτη μέλη η δυνατότητα χορήγησης προσωρινής έγκρισης φυτοπροστατευτικών προϊόντων τα οποία περιέχουν αυτή τη δραστική ουσία σύμφωνα με τους όρους που προβλέπονται στο άρθρο 8 παράγραφος 1 της οδηγίας, και ιδίως όσον αφορά την υποχρέωση λεπτομερούς αξιολόγησης των δραστικών ουσιών και των φυτοπροστατευτικών προϊόντων σε σχέση με τις αντίστοιχες απαιτήσεις της οδηγίας 7 ότι η απόφαση αυτή δεν προδικάζει το ενδεχόμενο να απαιτηθούν από τον αιτούντα περαιτέρω δεδομένα ή πληροφορίες, σε περίπτωση που κατά τη λεπτομερή εξέταση θα προέκυπτε ότι αυτή η πληροφόρηση ή τα δεδομένα θα ήταν απαραίτητα ενόψει της λήψης της σχετικής απόφασης 7 ότι, μεταξύ των κρατών μελών και της Επιτροπής, έχει συμφωνηθεί ότι η Ιταλία θα συνεχίσει τη λεπτομερή εξέταση των φακέλων για την ουσία KIF 3535 (mepanipyrim), η Γαλλία θα συνεχίσει τη λεπτομερή εξέταση του φακέλου για την ουσία imazamox (AC 299263), το Βέλγιο θα συνεχίσει τη λεπτομερή εξέταση του φακέλου για την ουσία DE 570 (florasulam), το Ηνωμένο Βασίλειο θα συνεχίσει τη λεπτομερή εξέταση του φακέλου για την ουσία fluazolat (JV 485), και ότι η Γερμανία θα συνεχίσει τη λεπτομερή εξέταση των φακέλων για τις ουσίες Coniothyrium minitans και βενζοϊκό οξύ 7 ότι η Γαλλία, η Ιταλία, το Βέλγιο, το Ηνωμένο Βασίλειο και η Γερμανία, θα γνωστοποιήσουν τα συμπεράσματα των εξετάσεών τους τα οποία θα συνοδεύονται από συστάσεις για την καταχώρηση, ή τη μη καταχώρηση των εν λόγω ουσιών, καθώς και από σχετικούς όρους, στην Επιτροπή το ταχύτερο δυνατόν, και το αργότερο εντός χρονικής προθεσμίας ενός έτους 7 ότι, όταν ληφθούν αυτές οι εκθέσεις, η λεπτομερής εξέταση θα συνεχιστεί, με τη συμμετοχή εμπειρογνωμόνων από όλα τα κράτη μέλη, στο πλαίσιο της μόνιμης φυτοϋγειονομικής επιτροπής 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Οι ακόλουθοι φάκελοι θεωρούνται ικανοποιητικοί, καταρχήν, όσον αφορά τις απαιτήσεις σχετικά με τα δεδομένα και τις πληροφορίες που προβλέπονται στο παράρτημα ΙΙ και, για ένα φυτοπροστατευτικό προϊόν το οποίο περιέχει τη σχετική δραστική ουσία, στο παράρτημα ΙΙΙ της οδηγίας, λαμβάνοντας υπόψη τις προτεινόμενες χρήσεις: 1. Ο φάκελος ο οποίος υπεβλήθη από την Kumiai Chemical Industry Co. Ltd στην Επιτροπή και τα κράτη μέλη, ενόψει της καταχώρησης της δραστικής ουσίας KIF 3535 (mepanipyrim), παράρτημα Ι της οδηγίας 91/414/ΕΟΚ και ο οποίος παρεπέμφθη στη μόνιμη φυτοϋγειονομική επιτροπή στις 7 Ιουλίου 1998. 2. Ο φάκελος ο οποίος υπεβλήθη από την Cyanamid Agro SA/NV στην Επιτροπή και στα κράτη μέλη, ενόψει της καταχώρησης της δραστικής ουσίας imazamox (AC 299263) στο παράρτημα Ι της οδηγίας 91/414/ΕΟΚ, και ο οποίος παρεπέμφθη στη μόνιμη φυτοϋγειονομική επιτροπή στις 7 Ιουλίου 1998. 3. Ο φάκελος ο οποίος υπεβλήθη από την Dow Agro Sciences στην Επιτροπή και τα κράτη μέλη, ενόψει της καταχώρησης της δραστικής ουσίας DE 570 (florasulam) στο παράρτημα Ι της οδηγίας 91/414/ΕΟΚ, και ο οποίος παρεπέμφθη στη μόνιμη φυτοϋγειονομική επιτροπή στις 7 Ιουλίου 1998. 4. Ο φάκελος ο οποίος υπεβλήθη από την Twinagro Ltd στην Επιτροπή και τα κράτη μέλη, ενόψει της καταχώρησης της δραστικής ουσίας fluazolat (JV 485) στο παράρτημα Ι της οδηγίας 91/414/ΕΟΚ, και ο οποίος παρεπέμφθη στη μόνιμη φυτοϋγειονομική επιτροπή στις 7 Ιουλίου 1998. 5. Ο φάκελος ο οποίος υπεβλήθη από την Prophyta GmbH στην Επιτροπή και τα κράτη μέλη, ενόψει της καταχώρησης της δραστικής ουσίας Coniothyrium minitans στο παράρτημα Ι της οδηγίας 91/414/ΕΟΚ, και ο οποίος παρεπέμφθη στη μόνιμη φυτοϋγειονομική επιτροπή στις 7 Ιουλίου 1998. 6. Ο φάκελος ο οποίος υπεβλήθη από την Menno Chemie Vertriebsgesellschaft mbH στην Επιτροπή και τα κράτη μέλη, ενόψει της καταχώρησης της δραστικής ουσίας βενζοϊκό οξύ στο παράρτημα Ι της οδηγίας 91/414/ΕΟΚ, και ο οποίος παρεπέμφθη στη μόνιμη φυτοϋγειονομική επιτροπή στις 7 Ιουλίου 1998. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 17 Νοεμβρίου 1998.

Classification Labels:
1934
311

Label Descriptions:
{"1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 13
2479
1415
2090
2014

EuroVoc IDs (Expanded): 13
2479
1415
2090
2014

Dataset Source: meu

Split: train